**แผนอัตรากำลัง 3 ปี**



**ขององค์การบริหารส่วนตำบลบ้านแท่น**

**อำเภอชนบท จังหวัดขอนแก่น**

**ประจำปีงบประมาณ พ.ศ. 2567 - 2569**

**สารบัญ**

**เรื่อง หน้า**

**1. หลักการและเหตุผล 1 2. วัตถุประสงค์ 1**

**3. ขอบเขตและแนวทางในการจัดทำแผนอัตรากำลัง 3 ปี 2**

**4. สภาพปัญหา ความต้องการของประชาชนในเขตพื้นที่องค์กรปกครองส่วนท้องถิ่น 2**

**5. ภารกิจ อำนาจหน้าที่ขององค์กรปกครองส่วนท้องถิ่น 10**

**6. ภารกิจหลัก และภารกิจรอง 12**

**7. สรุปปัญหาและแนวทางในการบริหารงานบุคคล 12**

**8. โครงสร้างการกำหนดตำแหน่ง 13**

**9. แบบรายงานการขอความเห็นชอบแผน 18 9. ภาระค่าใช้จ่ายเกี่ยวกับเงินเดือน 21**

**10. แผนภูมิโครงสร้างการแบ่งส่วนราชการตามแผนอัตรากำลัง 3 ปี 27**

**11. บัญชีแสดงจัดคนลงสู่ตำแหน่งและการกำหนดเลขที่ตำแหน่งในส่วนราชการ 27**

**12. แนวทางการพัฒนาข้าราชการหรือพนักงานส่วนท้องถิ่น 28**

**13. ประกาศคุณธรรม จริยธรรมของข้าราชการหรือพนักงานส่วนท้องถิ่น 28**

 **ภาคผนวก**

**14. การกำหนดโครงสร้างส่วนราชการ การแบ่งส่วนราชการ และอำนาจหน้าที่ความรับผิดชอบ**

**15. การกำหนดตำแหน่งพนักงานส่วนตำบล ลูกจ้างประจำ และพนักงานจ้าง**

**16. การจัดบุคลากรลงสู่ตำแหน่งตามกรอบแผนอัตรากำลัง 3 ปี**

**1. หลักการและเหตุผล**

๑.๑ ประกาศคณะกรรมการกลางข้าราชการหรือพนักงานส่วนท้องถิ่น (ก.กลาง) เรื่อง มาตรฐานทั่วไปเกี่ยวกับอัตราตำแหน่ง กำหนดให้คณะกรรมการข้าราชการหรือพนักงานส่วนท้องถิ่น (ก.จังหวัด) กำหนดตำแหน่งข้าราชการหรือพนักงานส่วนท้องถิ่น ว่าจะมีตำแหน่งใด ระดับใด อยู่ในส่วนราชการใด จำนวนเท่าใด ให้คำนึงถึงภาระหน้าที่ความรับผิดชอบ ลักษณะงานที่ต้องปฏิบัติ ความยาก และคุณภาพ ของงาน ปริมาณ ตลอดจนทั้งภาระค่าใช้จ่ายขององค์การบริหารส่วนตำบลบ้านแท่น ที่จะต้องจ่ายในด้านบุคคล โดยให้องค์องค์การบริหารส่วนตำบลบ้านแท่น จัดทำแผนอัตรากำลังของข้าราชการหรือพนักงานส่วนท้องถิ่น เพื่อใช้ในการกำหนดตำแหน่งโดยความเห็นชอบของคณะกรรมการกลางข้าราชการหรือพนักงานส่วนท้องถิ่น (ก.กลาง) ทั้งนี้ ให้เป็นไปตามหลักเกณฑ์ และวิธีการที่คณะกรรมการกลางข้าราชการหรือพนักงานส่วนท้องถิ่น (ก.กลาง) กำหนด

๑.๒ คณะกรรมการกลางข้าราชการ หรือพนักงานส่วนท้องถิ่น (ก.กลาง) ได้มีมติเห็นชอบประกาศกำหนดการกำหนดตำแหน่งข้าราชการหรือพนักงานส่วนท้องถิ่น โดยกำหนดแนวทางให้องค์ องค์การบริหารส่วนตำบลบ้านแท่น จัดทำแผนอัตรากำลังขององค์กรปกครองส่วนท้องถิ่น เพื่อเป็นกรอบในการกำหนดตำแหน่งและการใช้ตำแหน่งข้าราชการหรือพนักงานส่วนท้องถิ่น โดยให้เสนอให้คณะกรรมการข้าราชการหรือพนักงานส่วนท้องถิ่น (ก.จังหวัด) พิจารณาให้ความเห็นชอบ โดยได้กำหนดให้องค์การบริหารส่วนตำบลบ้านแท่น แต่งตั้งคณะกรรมการจัดทำแผนอัตรากำลัง วิเคราะห์อำนาจหน้าที่และภารกิจขององค์การบริหารส่วนตำบลบ้านแท่น วิเคราะห์ความต้องการกำลังคน วิเคราะห์การวางแผนการใช้กำลังคน จัดทำกรอบอัตรากำลัง และกำหนดหลักเกณฑ์และเงื่อนไข ในการกำหนดตำแหน่งข้าราชการหรือพนักงานส่วนท้องถิ่นตามแผนอัตรากำลัง ๓ ปี

 ๑.๓ จากหลักการและเหตุผลดังกล่าว องค์การบริหารส่วนตำบลบ้านแท่น จึงได้จัดทำแผนอัตรากำลัง ๓ ปี สำหรับปีงบประมาณ พ.ศ. ๒๕67 - ๒๕69 ขึ้น

**๒. วัตถุประสงค์**

 ๒.๑ เพื่อให้องค์การบริหารส่วนตำบลบ้านแท่น มีโครงสร้าง

การแบ่งงานและระบบงานที่เหมาะสม ไม่ซ้ำซ้อน

๒.๒ เพื่อให้องค์การบริหารส่วนตำบลบ้านแท่น มีการกำหนดตำแหน่งการจัดอัตรากำลัง โครงสร้างให้เหมาะสมกับอำนาจหน้าที่ขององค์การบริหารส่วนตำบลบ้านแท่น ตามพระราชบัญญัติสภาตำบลและองค์การบริหารส่วนตำบล พ.ศ. 2537 แก้ไขเพิ่มเติม ถึงฉบับที่ 7 พ.ศ. 2562 และตามพระราชบัญญัติกำหนดแผนและขั้นตอนการกระจายอำนาจให้องค์กรปกครองส่วนท้องถิ่น พ.ศ. ๒๕๔๒

๒.๓ เพื่อให้คณะกรรมการข้าราชการหรือพนักงานส่วนท้องถิ่น (ก.จังหวัด) สามารถตรวจสอบการกำหนดตำแหน่งและการใช้ตำแหน่งข้าราชการหรือพนักงานส่วนท้องถิ่นว่าถูกต้องเหมาะสมหรือไม่

๒.๔ เพื่อเป็นแนวทางในการดำเนินการวางแผนการใช้อัตรากำลังการพัฒนาบุคลากรขององค์การบริหารส่วนตำบลบ้านแท่น

๒.๕ เพื่อให้องค์การบริหารส่วนตำบลบ้านแท่น

/สามารถวางแผน...

-2-

สามารถวางแผนอัตรากำลัง ในการบรรจุแต่งตั้งข้าราชการเพื่อให้การบริหารงาน ขององค์การบริหารส่วนตำบลบ้านแท่น เกิดประโยชน์ต่อประชาชนเกิดผลสัมฤทธิ์ต่อภารกิจตามอำนาจหน้าที่ มีประสิทธิภาพมีความคุ้มค่าสามารถลดขั้นตอนการปฏิบัติงานและมีการลดภารกิจและยุบเลิกหน่วยงานที่ไม่จำเป็นการปฏิบัติภารกิจสามารถตอบสนองความต้องการของประชาชนได้เป็นอย่างดี

๒.๖ เพื่อให้องค์กรปกครองส่วนท้องถิ่น สามารถควบคุมภาระค่าใช้จ่ายด้านการบริหารงานบุคคลให้เป็นไปตามที่กฎหมายกำหนด

**๓. ขอบเขตและแนวทางในการจัดทำแผนอัตรากำลัง ๓ ปี**

คณะกรรมการจัดทำแผนอัตรากำลังขององค์การบริหารส่วนตำบลบ้านแท่น ซึ่งมีนายกองค์การบริหารส่วนตำบลบ้านแท่น เป็นประธาน และพนักงานส่วนตำบลที่ได้รับการแต่งตั้งตามคำสั่ง องค์การบริหารส่วนตำบลบ้านแท่นที่ 302/๒๕66 ลงวันที่ 5 กรกฎาคม ๒๕66 เห็นสมควรจัดทำแผนอัตรากำลัง ๓ ปี โดยให้มีขอบเขตเนื้อหาครอบคลุมในเรื่องต่างๆ ดังต่อไปนี้

 ๓.๑ วิเคราะห์ภารกิจ อำนาจหน้าที่ความรับผิดชอบขององค์การบริหารส่งวนตำบลบ้านแท่น ตามกฎหมายจัดตั้งองค์กรปกครองส่วนท้องถิ่น แต่ละประเภท และตามพระราชบัญญัติแผนและขั้นตอนการกระจายอำนาจให้องค์กรปกครองส่วนท้องถิ่น พ.ศ. ๒๕๔๒ ตลอดจนกฎหมายอื่นให้สอดคล้องกับแผนพัฒนาเศรษฐกิจและสังคมแห่งชาติ แผนพัฒนาจังหวัด แผนพัฒนาอำเภอ แผนพัฒนาตำบล นโยบายของรัฐบาล นโยบายผู้บริหาร และสภาพปัญหาขององค์การบริหารส่วนตำบลบ้านแท่น

 ๓.๒ กำหนดโครงสร้างการแบ่งส่วนราชการภายในและการจัดระบบงาน เพื่อรองรับภารกิจตามอำนาจหน้าที่ความรับผิดชอบ ให้สามารถแก้ปัญหาของจังหวัดขอนแก่น ได้อย่างมีประสิทธิภาพ

 ๓.๓ กำหนดตำแหน่งในสายงานต่างๆ จำนวนตำแหน่ง และระดับตำแหน่ง ให้เหมาะสมกับภาระหน้าที่ความรับผิดชอบ ปริมาณงาน และคุณภาพของงาน รวมทั้งสร้างความก้าวหน้าในสายอาชีพของกลุ่มงานต่างๆ

 ๓.๔ จัดทำกรอบอัตรากำลัง ๓ ปี โดยภาระค่าใช้จ่ายด้านการบริหารงานบุคคลต้องไม่เกินร้อยละสี่สิบของงบประมาณรายจ่าย

 ๓.๕ ให้ข้าราชการหรือพนักงานส่วนท้องถิ่นทุกคน ได้รับการพัฒนาความรู้

ความสามารถอย่างน้อยปีละ ๑ ครั้ง

**๔. สภาพปัญหาของพื้นที่และความต้องการของประชาชน**

 เพื่อที่จะให้มีการวางแผนอัตรากำลัง ๓ ปี ให้มีความครบถ้วน องค์การบริหารส่วนตำบลสามารถดำเนินการตามอำนาจหน้าที่ ได้อย่างมีประสิทธิภาพ องค์การบริหารส่วนตำบลบ้านแท่น ได้วิเคราะห์สภาพปัญหาในเขตพื้นที่ขององค์การบริหารส่วนตำบลบ้านแท่น แล้วว่ามีปัญหาอะไรบ้างและความจำเป็นพื้นฐาน และความต้องการของประชาชนในเขตพื้นที่ที่สำคัญ โดยระบุสภาพปัญหาของเขตพื้นที่ที่รับผิดชอบ และความต้องการของประชาชน แบ่งออกเป็นด้านต่าง ๆ ตามความเหมาะสม

/สภาพปัญหา...

-3-

**สภาพปัญหา** ขององค์การบริหารส่วนตำบลบ้านแท่น ซึ่งนำมาจัดหมวดหมู่ตามแผนงานดังนี้

๑. ปัญหาโครงสร้างพื้นฐาน

 ๑.๑ การคมนาคมไม่สะดวกถนนบางสายมีสภาพชำรุดเสียหายสัญจรไปมาไม่สะดวก

 ๑.๒ เส้นทางขนส่งพืชผลทางการเกษตรมีไม่เพียงพอและอยู่ในสภาพที่ชำรุดเสียหายเป็นอุปสรรค

 ต่อการขนส่งพืชผลทางการเกษตร

1. ๑.๓ ไฟฟ้าแสงสว่างตามท้องถนนมีไม่เพียงพอ

 ๑.๔ น้ำอุปโภค บริโภคไม่เพียงพอในฤดูแล้ง

1. ๑.๕ ระบบประปาหมู่บ้านยังไม่สะอาดและไม่เพียงพอ
2. ๑.๖ แหล่งน้ำเพื่อการเกษตรมีปริมาณน้ำไม่เพียงพอในฤดูแล้ง
3. ๑.๗ ปัญหาแหล่งน้ำตื้นเขิน
4. ๒. ปัญหาเศรษฐกิจ
5. ๒.๑ ราคาผลผลิตทางการเกษตรตกต่ำ
6. ๒.๒ รายได้ไม่เพียงพอต่อการดำรงชีพ
7. ๒.๓ การว่างงานหลังฤดูเก็บเกี่ยว
8. ๒.๔ ปัจจัยการผลิตมีจำกัดและราคาสูง
9. ๒.๕ กลุ่มและองค์กรทางการเกษตรเกษตรยังไม่เข้มแข็ง

 ๒.๖ ขาดที่สาธารณะประโยชน์ในการพัฒนาให้เป็นศูนย์การผลิตและจำหน่ายผลิตผลในชุมชน

 รวมทั้ง ที่วางขายของไม่มีเป็นเหตุให้ขาดการกำหนดระเบียบความเรียบร้อย

 ๒.๗ พื้นที่ไม่เหมาะและเอื้ออำนวยกับการลงทุนทางอุตสาหกรรม เนื่องจากค่าใช้จ่ายสูง

 ๒.๘ ชุมชนขาดการวางแผนระยะยาว

 ๒.๙ การจัดหาแหล่งเงินทุนให้ผู้ผลิตไม่ต่อเนื่อง

 ๓. ปัญหาด้านสังคม

 ๓.๑ ประชาชนขาดความรู้ความเข้าใจปัญหาสุขภาพอนามัย

๓.๒ ขาดแคลนอุปกรณ์และเวชภัณฑ์ไม่เพียงพอต่อการให้บริการแประชาชนอย่างทั่วถึง ๓.๓ สนามกีฬาที่ได้มาตรฐานไม่เพียงพอ

 ๓.๔ สนามเด็กเล่นไม่เพียงพอ

 ๓.๕ การแพร่ระบาดของยาเสพติด

1. ๓.๖ การส่งเสริมศิลปะ จารีตประเพณีท้องถิ่น ไม่ได้รับการดำเนินอย่างต่อเนื่อง

๔ ปัญหาด้านการเมือง การบริหาร

1. ๔.๑ หน่วยงานที่เกี่ยวข้องดำเนินกิจกรรมโดยขาดการประสาน/ความเข็มแข็งของชุมชน
2. ๔.๒ ประชาชนยังขาดความรู้ความเข้าใจในระบอบประชาธิปไตย
3. ๔.๓ รณรงค์ให้ประชาชนเข้ามามีส่วนร่วมในกิจกรรมต่าง ๆ ใน อบต.
4. ๕. ปัญหาทรัพยากรธรรมชาติและสิ่งแวดล้อม
5. ๕.๑ ขาดการอนุรักษ์ทรัพยากรธรรมชาติ
6. ๕.๒ แหล่งน้ำ คูคลองตื้นเขิน
7. ๕.๓ ดินที่ใช้ในการเกษตรคุณภาพต่ำ

/ความต้องการ...

-4-

 **ความต้องการ**

จากสภาพปัญหาดังกล่าวข้างต้นซึ่งประชาชน ส่วนราชการ ในท้องถิ่นได้มีความต้องการ ที่จะให้องค์การบริหารส่วนตำบลบ้านแท่น ดำเนินการแก้ไขปัญหาโดยองค์การบริหารส่วนตำบลบ้านแท่น ได้คัดเลือกวิเคราะห์ข้อมูลโดยกำหนดเป็นโครงการที่จะต้องจัดทำตามปัญหาและความต้องการดังกลุ่มปัญหาและสาขาการพัฒนาดังนี้

 ๑. ความต้องการด้านโครงสร้างพื้นฐาน

1. ๑.๑ ปรับปรุงและก่อสร้างเส้นทางคมนาคมภายในหมู่บ้าน
2. ๑.๒ ปรับปรุงและก่อสร้างเส้นทางขนส่งพืชผลทางการเกษตร

 ๑.๓ ไฟฟ้าแสงสว่างตามท้องถนน

1. ๑.๔ ปรับปรุงและขยายเขตประปาให้ครอบคลุมทั่วถึง
2. ๑.๕ จัดหาแหล่งน้ำที่จะนำน้ำมาเพิ่มปริมาณน้ำในแหล่งน้ำที่ขาดแคลน

 ๑.๖ ขุดลอกแหล่งน้ำ คู คลองที่ตื้นเขิน

 ๒. ความต้องการด้านเศรษฐกิจ

1. ๒.๑ อบรมให้ความรู้เกี่ยวกับการปรับปรุงพันธุ์พืชและบำรุงดิน ส่งเสริมและสนับสนุนการร่วมกลุ่มของเกษตรกรให้มีพลังและความเข้มแข็งเพียงพอใน การต่อราคา ผลผลิตและกำหนดเป้าหมายการผลิต

 ๒.๒ ส่งเสริมสนับสนุนการประกอบอาชีพอิสระเพื่อเพิ่มทางเลือกในการประกอบอาชีพให้มากขึ้น

๒.๓ จ้างแรงงานประชาชนในพื้นที่ให้ทำงานโครงการต่างๆ ขององค์การบริหารส่วน ตำบล และหาแหล่งงานใหม่

 ๒.๔ เพิ่มประสิทธิภาพการผลิตและลดต้นทุนการผลิต

 ๒.๕ ส่งเสริมและสนับสนุนการปลูกพืชเศรษฐกิจตัวใหม่ ๆให้หลากหลายและสนองความ ต้องการของตลาด

 ๒.๖ จัดตั้ง/ส่งเสริมการพัฒนาของกลุ่มอาชีพของสตรีหลังฤดูการผลิต

 ๓. ความต้องการด้านสังคม

 ๓.๑ รณรงค์ประชาสัมพันธ์ให้ความรู้ด้านสาธารณสุขและการอนามัย

1. ๓.๒ จัดสรรงบประมาณจัดซื้ออุปกรณ์และเวชภัณฑ์
2. ๓.๓ จัดให้มีระบบซ่อม/สร้างสุขภาพอนามัยในชุมชน

 ๓.๔ จัดให้มีการป้องกันและควบคุมโรคติดต่อให้ครบวงจร ๓.๕ จัดหาอุปกรณ์เด็กเล่นให้กับหมู่บ้านที่ยังขาดแคลน

๓.๖ ส่งเสริมและสนับสนุนให้ประชาชนได้รับการศึกษาทั้งในระบบและนอกระบบโรงเรียน

 ๓.๗ จัดซื้ออุปกรณ์กีฬาให้กับเด็กเยาวชนและประชาชนทั่วได้เล่นกีฬาอย่างทั่วถึง

1. ๓.๘ รณรงค์ประชาสัมพันธ์ให้ทราบถึงโทษของยาเสพติด
2. ๓.๙ ส่งเสริมและสนับสนุนให้เยาวชนและประชาชนทั่วไปเล่นกีฬาเพิ่มมากขึ้น ๓.๑๐ รณรงค์ประชาสัมพันธ์ให้ประชาชนมีความรู้ความเข้าใจเกี่ยวกับการป้องกันโรค

 ๓.๑๑ ปรับปรุงที่สาธารณะให้เป็นสถานที่พักผ่อนหย่อนใจ

 ๓.๑๒ จัดให้มีการอนุรักษ์วัฒนธรรมประเพณีอันดีงามของท้องถิ่น

/๔. ความต้องการ...

-5-

 ๔. ความต้องการด้านการเมืองและการบริหาร

๔.๑ จัดหาบุคลากรและเครื่องมือในการทำงานให้เพียงพอสามารถแก้ไขปัญหาทันท่วงที

๔.๒ จัดส่งบุคลากรเข้ารับการอบรมหลักสูตรต่างๆเพื่อเพิ่มศักยภาพความรู้

 ความสามารถในปฏิบัติงาน

1. ๔.๓ เพิ่มประสิทธิภาพในการจัดเก็บรายได้ ปรับปรุงแผนที่ภาษีและทะเบียน

 ทรัพย์สิน

1. ๔.๔ เพิ่มประสิทธิภาพในการจัดเก็บข้อมูลข่าวสาร
2. ๔.๕ จัดซื้อวัสดุและอุปกรณ์ที่จำเป็นในการปฏิบัติงานให้เพียงพอ

 ๔.๖ จัดให้มีเสียงตามสายวารสารประชาสัมพันธ์องค์การบริหารส่วนตำบล

 ๔.๗ จัดให้มีการอบรมพัฒนาเพิ่มประสิทธิภาพสมาชิกฯ ผู้นำชุมชน พนักงานฯ

 ลูกจ้างตามโครงการต่างๆ

 ๔.๘ จัดให้มีการประชุมสมาชิก อบต. กำนันผู้ใหญ่บ้าน คณะกรรมการหมู่บ้าน ผู้นำกลุ่ม

 อาชีพ เพื่อติดตามเร่งรัดนโยบายของรัฐบาลเป็นประจำ

๔.๙ การพัฒนาประชาคมให้มีส่วนร่วมทางการเมืองตามระบอบประชาธิปไตยอย่างยั่งยืน

 ๕. ความต้องการด้านทรัพยากรธรรมชาติ

5.๑ รณรงค์ประชาสัมพันธ์ให้ความรู้ประชาชนเกี่ยวกับการอนุรักษ์ทรัพยากรธรรมชาติ

 5.๒ ส่งเสริมสนับสนุนให้ประชาชนปลูกต้นไม้ตามที่สาธารณะและส่วนบุคคล

 5.๓ ขุดลอกแหล่งน้ำตื้นเขิน

 5.๔ ส่งเสริมสนับสนุนให้ประชาชนมีความรู้ในด้านการปรับปรุงคุณภาพดิน

**๕. ภารกิจ อำนาจหน้าที่ขององค์กรปกครองส่วนท้องถิ่น**

 เพื่อให้องค์การบริหารส่วนตำบลบ้านแท่น สามารถกำหนดภารกิจ อำนาจหน้าที่ขององค์การบริหารส่วนตำบล ตามพระราชบัญญัติสภาตำบลและองค์การบริหารส่วนตำบล พ.ศ. 2537 แก้ไขเพิ่มเติมจนถึงปัจจุบัน ตามพระราชบัญญัติแผนและขั้นตอนการกระจายอำนาจให้องค์กรปกครองส่วนท้องถิ่น พ.ศ. 2542 และรวมกฎหมายอื่น ทั้งนี้เพื่อให้ทราบว่าองค์การบริหารส่วนตำบลมีอำนาจหน้าที่ ที่จะเข้าไปดำเนินการแก้ไขปัญหาในเขตพื้นที่ให้ตรงกับความต้องการของประชาชน ได้อย่างไร การวิเคราะห์ภารกิจอำนาจหน้าที่ดังกล่าว อาจวิเคราะห์จุดแข็ง จุดอ่อน โอกาส อุปสรรค ภัยคุกคาม ในการดำเนินตามภารกิจตามหลัก องค์การบริหารส่วนตำบลบ้านแท่น ได้กำหนดวิธีการดำเนินการตามภารกิจให้สอดคล้องกับ แผนพัฒนาเศรษฐกิจ และสังคมแห่งชาติ แผนพัฒนาจังหวัด แผนพัฒนาอำเภอ แผนพัฒนาตำบล นโยบายของรัฐบาลและนโยบายของผู้บริหารท้องถิ่น

**๕.๑ ด้านโครงสร้างพื้นฐาน มีภารกิจที่เกี่ยวข้อง เช่น**

(๑) การจัดให้มีและการบำรุงทางน้ำและทางบก

(๒) การสร้างและบำรุงรักษาทางบกและทางน้ำที่เชื่อมต่อระหว่างองค์กรปกครองส่วนท้องถิ่นอื่น

(๓) การสาธารณูปโภค

(๔) การจัดให้มีและบำรุงทางระบายน้ำ

(๕) การจัดให้มีและการบำรุงการไฟฟ้าหรือแสงสว่างโดยวิธีอื่น

/๕.๒ ด้านส่งเสริม...

-6-

**๕.๒ ด้านส่งเสริมคุณภาพชีวิต มีภารกิจที่เกี่ยวข้อง เช่น**

(๑) การจัดการศึกษา

(๒) การรักษาพยาบาล การป้องกันและการควบคุมโรคติดต่อ

(๓) การป้องกัน การบำบัดโรค

(๔) การสังคมสงเคราะห์ และการพัฒนาคุณภาพชีวิตเด็ก สตรี คนชราและผู้ด้อยโอกาส

(๕) การรักษาความสะอาดของถนน ทางเดิน และที่สาธารณะ

(๖) การจัดให้มีสุสานและฌาปนสถาน

(๗) การจัดให้มีการบำรุงสถานที่สำหรับนักกีฬา การพักผ่อนหย่อนใจ สวนสาธารณะ สวนสัตว์ ตลอดจนสถานที่ประชุมอบรมราษฎร

(๙) การบำรุงและส่งเสริมการทำมาหากินของราษฎร

**๕.๓ ด้านการจัดระเบียบชุมชน สังคม และการรักษาความสงบเรียบร้อย**

**มีภารกิจที่เกี่ยวข้อง ดังนี้**

(๑) การส่งเสริมประชาธิปไตย ความเสมอภาค และลัทธิเสรีภาพของประชาชน

(๒) การป้องกันและบรรเทาสาธารณภัย

(๓) การจัดให้ระบบรักษาความสงบเรียบร้อยในจังหวัด

(๔) การรักษาความสงบเรียบร้อยและศีลธรรมอันดีของประชาชนในเขตสภาตำบล

**๕.๔ ด้านการวางแผน การส่งเสริมการลงทุน พาณิชยกรรมและการท่องเที่ยว**

**มีภารกิจที่เกี่ยวข้อง ดังนี้**

(๑) การจัดทำแผนพัฒนาองค์การบริหารส่วนตำบล และประสานการจัดทำแผนพัฒนาจังหวัดตามระเบียบที่คณะรัฐมนตรีกำหนด

(๒) การส่งเสริมการท่องเที่ยว

(๓) การพาณิชย์ การส่งเสริมการลงทุนและการทำกิจกรรมไม่ว่าจะดำเนินการเองหรือร่วมกับบุคคลอื่น

**๕.๕ ด้านการบริหารจัดการและการอนุรักษ์ทรัพยากรธรรมชาติและสิ่งแวดล้อม**

**มีภารกิจที่เกี่ยวข้อง ดังนี้**

(๑) การคุ้มครอง ดูแลและบำรุงรักษาป่าไม้ ที่ดิน ทรัพยากรธรรมชาติและสิ่งแวดล้อม

(๒) การกำจัดมูลฝอยและสิ่งปฏิกูล

(๓) การจัดการสิ่งแวดล้อมและมลพิษต่างๆ

**๕.๖ ด้านการศาสนา ศิลปวัฒนธรรม จารีตประเพณี และภูมิปัญญาท้องถิ่น**

**มีภารกิจที่เกี่ยวข้อง ดังนี้**

(๑) การจัดการศึกษา

(๒) บำรุงรักษาศิลปะ จารีตประเพณี ภูมิปัญญาท้องถิ่น และวัฒนธรรมอันดีของท้องถิ่น

(๓) การส่งเสริมการกีฬา จารีตประเพณี และวัฒนธรรมอันดีงามของท้องถิ่น

(๔) การศึกษา การทำนุบำรุงศาสนา และการส่งเสริมวัฒนธรรม

/๕.๗ ด้านการบริหาร...

-7-

**๕.๗ ด้านการบริหารจัดการและการสนับสนุนการปฏิบัติภารกิจของส่วนราชการและองค์กรปกครองส่วนท้องถิ่น มีภารกิจที่เกี่ยวข้อง ดังนี้**

(๑) สนับสนุนสภาตำบลและองค์กรปกครองส่วนท้องงถิ่นอื่นในการพัฒนาท้องถิ่นสนับสนุน

หรือช่วยเหลือส่วนราชการหรือองค์กรปกครองส่วนท้องถิ่นอื่นในการพัฒนาท้องถิ่น

(๒) ประสานและให้ความร่วมมือในการปฏิบัติหน้าที่ของสภาตำบล และองค์กรปกครองส่วน

ท้องถิ่นอื่น

(๓) การแบ่งสรรเงินซึ่งตามกฎหมายจะต้องแบ่งให้แก่สภาตำบลและองค์กรปกครองส่วนท้องถิ่นอื่น

(๔) การให้บริการแก่เอกชน ส่วนราชการ หน่วยงานของรัฐ รัฐวิสากิจ หรือองค์กรปกครองส่วน

ท้องถิ่นอื่น

**๖. ภารกิจหลัก และภารกิจรอง ที่องค์กรปกครองส่วนท้องถิ่นจะดำเนินการ**

องค์การบริหารส่วนตำบลบ้านแท่น มีภารกิจหลักและภารกิจรองที่ต้องดำเนินการ ดังนี้

**ภารกิจหลัก**

 ๑. การดูแลคุณภาพชีวิตของประชาชน

1. ๒. การปรับปรุงโครงสร้างพื้นฐาน
2. ๓. การส่งเสริมการเกษตร
3. **ภารกิจรอง**

 ๑. การฟื้นฟูวัฒนธรรมและส่งเสริมประเพณีท้องถิ่น

 ๒. การสนับสนุนและส่งเสริมอุตสาหกรรมในครัวเรือน

 ๓. การพัฒนาสิ่งแวดล้อมและทรัพยากรธรรมชาติ

 ๔. การพัฒนาการเมืองและการบริหาร

**๗. สรุปปัญหาและแนวทางในการกำหนดโครงสร้างส่วนราชการและกรอบอัตรากำลัง**

 องค์การบริหารส่วนตำบลบ้านแท่น ได้กำหนดโครงสร้างการแบ่งส่วนราชการออกเป็น 4 กอง

ราชการ ได้แก่

1) สำนักปลัด อบต.

2) กองคลัง

3) กองช่าง

4) กองการศึกษา ศาสนา และวัฒนธรรม

5) หน่วยตรวจสอบภายใน

/ทั้งนี้...

-8-

 ทั้งนี้ ได้กำหนดกรอบอัตรากำลังข้าราชการจำนวนทั้งสิ้น 18 อัตรา ครูและบุคลากรทางการศึกษา จำนวน 1 อัตรา ลูกจ้างประจำ จำนวน 2 อัตรา พนักงานจ้างตามภารกิจ จำนวน 3 อัตรา พนักงานจ้างทั่วไป จำนวน 1 อัตรา รวมอัตราตำแหน่งเกี่ยวกับบุคลากรทั้งสิ้น จำนวน 25 อัตรา แต่เนื่องจากที่ผ่านมาองค์การบริหารส่วนตำบลบ้านแท่น มีภารกิจและปริมาณงานที่เพิ่มมากขึ้นจำนวนมากในส่วนราชการ และจำนวนบุคลากรที่มีอยู่ไม่เพียงพอต่อการปฏิบัติภารกิจให้สำเร็จลุล่วงได้อย่างมีประสิทธิภาพ และประสิทธิผล ดังนั้น จึงมีความจำเป็นต้องขอกำหนดตำแหน่งขึ้นใหม่ โดยเป็นข้าราชการ จำนวน...-....อัตรา พนักงานจ้าง จำนวน - อัตรา เพื่อรองรับปริมาณงานที่เพิ่มมากขึ้น และแก้ไขปัญหาการบริหารงานภายในส่วนราชการ ขององค์การบริหารส่วนตำบลต่อไป

**8. โครงสร้างการกำหนดส่วนราชการ**

**๘.๑ โครงสร้างส่วนราชการ**

 จากการที่องค์การบริหารส่วนตำบลบ้านแท่น ได้กำหนดภารกิจหลักและภารกิจรองที่จะดำเนินการดังกล่าว โดยองค์การบริหารส่วนตำบลบ้านแท่น กำหนดตำแหน่งของพนักงานส่วนตำบล ดังนี้

|  |  |  |  |  |
| --- | --- | --- | --- | --- |
| ที่ | โครงสร้างตามแผนอัตรากำลังปัจจุบัน(๒๕64 – ๒๕66) | ที่ | โครงสร้างตามแผนอัตรากำลังใหม่(๒๕67 – ๒๕69) | หมายเหตุ |
| **๑** | **สำนักปลัดองค์การบริหารส่วนตำบล** | **๑** | **สำนักปลัดองค์การบริหารส่วนตำบล** |  |
|  | ๑.๑ งานบริหารทั่วไป |  | ๑.๑ งานบริหารทั่วไป |  |
|  | ๑.๒ งานนโยบายและแผน  |  | ๑.๒ งานนโยบายและแผน  |  |
|  | ๑.๓ งานกฎหมายและคดี |  | ๑.๓ งานกฎหมายและคดี |  |
|  | 1.5 งานสวัสดิการและพัฒนาสังคม |  | 1.5 งานสวัสดิการและพัฒนาสังคม |  |
|  | 1.5 งานป้องกันและบรรเทาสาธารณภัย |  | 1.5 งานป้องกันและบรรเทาสาธารณภัย |  |
| **๒** | **กองคลัง** | **๒** | **กองคลัง** |  |
|  | ๒.๑ งานการเงิน |  | ๒.๑ งานการเงิน |  |
|  | ๒.๒ งานพัฒนาและจัดเก็บรายได้ |  | ๒.๒ งานพัฒนาและจัดเก็บรายได้ |  |
|  | ๒.๓ งานทะเบียนทรัพย์สินและพัสดุ |  | ๒.๓ งานทะเบียนทรัพย์สินและพัสดุ |  |
| **๓** | **กองช่าง** | **๓** | **กองช่าง** |  |
|  | ๓.๑ งานก่อสร้าง |  | ๓.๑ งานก่อสร้าง |  |
|  | ๓.๒ งานออกแบบและควบคุมอาคาร |  | ๓.๒ งานออกแบบและควบคุมอาคาร |  |
| **๔** | **กองการศึกษา ศาสนาและวัฒนธรรม** | **๔** | **กองการศึกษา ศาสนาและวัฒนธรรม** |  |
|  | ๔.๑ งานบริหารการศึกษา |  | ๔.๑ งานบริหารการศึกษา |  |
|  | ๔.๒ งานส่งเสริมการศึกษา  |  | ๔.๒ งานส่งเสริมการศึกษา  |  |
| **5** | **หน่วยตรวจสอบภายใน** | **5** | **หน่วยตรวจสอบภายใน** |  |
|  | 5.1 งานตรวจสอบภายใน |  | 5.1 งานตรวจสอบภายใน |  |

-9-

|  |  |
| --- | --- |
| **แบบรายงานการขอความเห็นชอบแผนอัตรากำลัง ๓ ปี (๒๕67-๒๕๖9) ขององค์การบริหารส่วนตำบลบ้านแท่น** |  |
| **ตามข้อ ๘.๒ การกำหนดโครงสร้างส่วนราชการ (อปท. ขนาดกลาง)** |  |
| **ตำแหน่งตามโครงสร้างส่วนราชการเดิม** | **ที่** | **ตำแหน่งตามโครงสร้างส่วนราชการตามแผนอัตรากำลังใหม่** | **หมายเหตุ** |
| **ที่** | **ตำแหน่งที่เห็นชอบครั้งแรก** |  |
|   |
| **๑** | ปลัด อบต. (นักบริหารงานท้องถิ่น ระดับกลาง)  | **๑** | ปลัด อบต. (นักบริหารงานท้องถิ่น ระดับกลาง)  |   |
| **๒** | รองปลัด อบต. (นักบริหารงานท้องถิ่น ระดับต้น)  | **๒** | รองปลัด อบต. (นักบริหารงานท้องถิ่น ระดับต้น)  |   |
| **3** | **สำนักปลัด อบต.** | **3** | **สำนักปลัด อบต.** |   |
|   | ๓.๑ หัวหน้าสำนักปลัด อบต. (นักบริหารงานทั่วไป ระดับต้น)  |   | ๓.๑ หัวหน้าสำนักปลัด อบต. (นักบริหารงานทั่วไป ระดับต้น)  |  |
|  | **งานบริหารงานทั่วไป** |   | **งานบริหารงานทั่วไป** |   |
|   | ๓.2 นักทรัพยากรบุคคลชำนาญการ  |   | ๓.2 นักทรัพยากรบุคคลชำนาญการ  |  |
|   | ๓.3 เจ้าพนักงานธุรการชำนาญงาน  |   | ๓.3 เจ้าพนักงานธุรการชำนาญงาน  |   |
|   | **พนักงานงานจ้างตามภารกิจ** |   | **พนักงานงานจ้างตามภารกิจ** |   |
|   | 3.4 พนักงานขับรถยนต์  |   | 3.4 พนักงานขับรถยนต์ (ทักษะ) | **ว่าง** |
|   | **ลูกจ้างประจำ** |  | **ลูกจ้างประจำ** |  |
|  | 3.5 เจ้าพนักงานธุรการ (ลป)  |  | 3.5 เจ้าพนักงานธุรการ (ลป)  | **ว่างให้ยุบ** |
|   | **งานนโยบายและแผน** |  | **งานนโยบายและแผน** |  |
|   | 3.6 นักวิเคราะห์นโยบายและแผนชำนาญการ  |  | 3.6 นักวิเคราะห์นโยบายและแผนชำนาญการ  |  |
|   | **งานกฎหมายและคดี** |  | **งานกฎหมายและคดี** |  |
|   | 3.7 นิติกรชำนาญการ  |  | 3.7 นิติกรชำนาญการ  |  |
|   | **งานสวัสดิการและพัฒนาสังคม** |  | **งานสวัสดิการและพัฒนาสังคม** |  |
|   | 3.8 นักพัฒนาชุมชนชำนาญการ  |  | 3.8 นักพัฒนาชุมชนชำนาญการ  |  |
|  | **งานป้องกันและบรรเทาสาธารณภัย** |  | **งานป้องกันและบรรเทาสาธารณภัย** |  |
|  | 3.9 เจ้าพนักงานป้องกันและบรรเทาสาธารณภัยชำนาญงาน  |  | 3.9 เจ้าพนักงานป้องกันและบรรเทาสาธารณภัยชำนาญงาน  |  |
| **4** | **กองคลัง** | **4** | **กองคลัง** |  |
|  | 4.1 ผู้อำนวยการกองคลัง (นักบริหารงานการคลัง ระดับต้น)  |  | 4.1 ผู้อำนวยการกองคลัง (นักบริหารงานการคลัง ระดับต้น)  |  |
|  | **งานการเงิน** |  | **งานการเงิน** |  |
|  | 4.2 เจ้าพนักงานการเงินและบัญชีปฏิบัติงาน  |  | 4.2 เจ้าพนักงานการเงินและบัญชีปฏิบัติงาน  |  |
|  | **ลูกจ้างประจำ** |  | **ลูกจ้างประจำ** |  |
|  | 4.3 นักวิชาการเงินและบัญชี (ลป)  |  | 4.3 นักวิชาการเงินและบัญชี (ลป)  | **ว่างให้ยุบ** |
|  | **งานพัฒนาและจัดเก็บรายได้** |  | **งานพัฒนาและจัดเก็บรายได้** |  |
|  | 4.4 นักวิชาการจัดเก็บรายได้ปฏิบัติการ  |  | 4.4 นักวิชาการจัดเก็บรายได้ปฏิบัติการ  |

**-10-**

|  |  |  |  |
| --- | --- | --- | --- |
| **ตำแหน่งตามโครงสร้างส่วนราชการเดิม** | **ที่** | **ตำแหน่งตามโครงสร้างส่วนราชการตามแผนอัตรากำลังใหม่** | **หมายเหตุ** |
| **ที่** | **ตำแหน่งที่เห็นชอบครั้งแรก** |  |
|  | **งานทะเบียนทรัพย์สินและพัสดุ** |  | **งานทะเบียนทรัพย์สินและพัสดุ** |  |
|  | 4.5 นักวิชาการพัสดุชำนาญการ  |  | 4.5 นักวิชาการพัสดุชำนาญการ  |
| **6** | **กองช่าง** | **6** | **กองช่าง** |
|  | 6.1 ผู้อำนวยการกองช่าง (นักบริหารงานช่าง ระดับต้น)  |  | 6.1 ผู้อำนวยการกองช่าง (นักบริหารงานช่าง ระดับต้น)  |  |
|  | **งานก่อสร้าง** |  | **งานก่อสร้าง** |  |
|   | 6.2 นายช่างโยธาชำนาญงาน  |  | 6.2 นายช่างโยธาชำนาญงาน  |  |
|   | **พนักงานจ้างตามภารกิจ** |  | **พนักงานจ้างตามภารกิจ** |  |
|  | 6.3 ผู้ช่วยนายช่างไฟฟ้า  |  | 6.3 ผู้ช่วยนายช่างไฟฟ้า |  |
|  | **งานออกแบบและควบคุมอาคาร** |  | **งานออกแบบและควบคุมอาคาร** |  |
|  | **-** |  | **-** |  |
| **7** | **กองการศึกษาศาสนาและวัฒนธรรม**  | **7** | **กองการศึกษาศาสนาและวัฒนธรรม** |  |
|  | 7.1 ผู้อำนวยการกองการศึกษา ศาสนา และวัฒนธรรม (นักบริหารงานการศึกษา ระดับต้น) |  | 7.1 ผู้อำนวยการกองการศึกษา ศาสนา และวัฒนธรรม (นักบริหารงานการศึกษา ระดับต้น) | **ว่าง** |
|  | **งานบริหารการศึกษา** |  | **งานบริหารการศึกษา** |  |
|   | - |  | - |  |
|   | **งานส่งเสริมการศึกษา ศาสนา และวัฒนธรรม** |  | **งานส่งเสริมการศึกษา ศาสนา และวัฒนธรรม** |  |
|   | 7.2 นักวิชาการศึกษาชำนาญการ  |  | 7.2 นักวิชาการศึกษาชำนาญการ  |  |
|   |  |  |  |  |
|   | **ศูนย์พัฒนาเด็กเล็ก อบต.บ้านแท่น** |  | **ศูนย์พัฒนาเด็กเล็ก อบต.บ้านแท่น** |  |
|  |  |  | 7.3 ผู้อำนวยการศูนย์พัฒนาเด็กเล็ก | **ว่าง** |
|   | 7.3 ครู อันดับครู คศ.2  |  | 7.4 ครู อันดับครู คศ.2  | **ว่าง** |
|  | **พนักงานจ้างตามภารกิจ** |  | **พนักงานจ้างตามภารกิจ** |
|  | 7.4 ผู้ดูแลเด็ก  |  | 7.5 ผู้ดูแลเด็ก (ทักษะ) |
|  | **พนักงานจ้างทั่วไป** |  | **พนักงานจ้างทั่วไป** |
|  | 7.5 แม่ครัว  |  | 7.6 แม่ครัว  |
| **8** | **หน่วยตรวจสอบภายใน** | **8** | **หน่วยตรวจสอบภายใน** |
|  | นักวิชาการตรวจสอบภายในชำนาญการ  |  | นักวิชาการตรวจสอบภายในชำนาญการ  |
|  |

-11-

**8.2 การวิเคราะห์การกำหนดตำแหน่ง**

 องค์การบริหารส่วนตำบลบ้านแท่น ได้วิเคราะห์การกำหนดตำแหน่งจากภารกิจที่จะดำเนินการในแต่ละส่วนราชการในอนาคต ๓ ปี ซึ่งเป็นตัวสะท้อนให้เห็นว่าปริมาณงานในแต่ละส่วนราชการมีเท่าใด เพื่อนำมาวิเคราะห์ว่าจะใช้ตำแหน่งใด จำนวนเท่าใด ในส่วนราชการใด ในระยะเวลา ๓ ปี ข้างหน้า จึงจะเหมาะสมกับภารกิจ และปริมาณงาน และเพื่อให้คุ้มค่าต่อการใช้จ่ายงบประมาณ ขององค์กรปกครองส่วนท้องถิ่น และเพื่อให้การบริหารงานขององค์การบริหารส่วนตำบลบ้านแท่น เป็นไปอย่างมีประสิทธิภาพ ประสิทธิผล โดยนำผลการวิเคราะห์ตำแหน่งมากรอกข้อมูลลงในกรอบอัตรากำลัง ๓ ปี ดังนี้

**กรอบอัตรากำลัง ๓ ปี ระหว่างปี ๒๕67 – ๒๕69**

|  |  |  |  |  |  |
| --- | --- | --- | --- | --- | --- |
|  | ส่วนราชการ/ตำแหน่ง | กรอบอัตรากำลัง (เดิม) | อัตราตำแหน่งที่คาดว่าจะต้องใช้ในช่วงระยะเวลา ๓ ปีข้างหน้า | เพิ่ม / ลด | หมายเหตุ |
| 2567 | 2568 | 2569 | 2567 | 2568 | 2569 |
| **1** | **ปลัดองค์การบริหารส่วนตำบล** **(นักบริหารงานท้องถิ่น ระดับกลาง)**  | ๑ | ๑ | ๑ | ๑ | - | - | - |  |
| **2** | **รองปลัดองค์การบริหารส่วนตำบล****(นักบริหารงานท้องถิ่น ระดับต้น)**  | ๑ | ๑ | ๑ | ๑ | - | - | - |  |
| **3** | **สำนักปลัดองค์การบริหารส่วนตำบล** |  |  |  |  |  |  |  |  |
|  | 3.1 หัวหน้าสำนักปลัด อบต.  (นักบริหารงานทั่วไป ระดับต้น) | ๑ | ๑ | ๑ | ๑ | - | - | - |  |
|  | **งานบริหารทั่วไป** |  |  |  |  |  |  |  |  |
|  | 3.2 นักทรัพยากรบุคคลชำนาญการ | ๑ | ๑ | ๑ | ๑ | - | - | - |  |
|  | 3.3 เจ้าพนักงานธุรการชำนาญงาน | ๑ | ๑ | ๑ | ๑ | - | - | - |  |
|  | **พนักงานจ้างตามภารกิจ** |  |  |  |  |  |  |  |  |
|  | 3.4 พนักงานขับรถยนต์ (ทักษะ) | 1 | 1 | 1 | 1 | - | - | - | **ว่าง** |
|  | **ลูกจ้างประจำ** |  |  |  |  |  |  |  |  |
|  | 3.5 เจ้าพนักงานธุรการ (ลป)  | 1 | 1 | 1 | 1 | - | - | - | **ว่างให้ยุบ** |
|  | **งานนโยบายและแผน** |  |  |  |  |  |  |  |  |
|  | 3.6 นักวิเคราะห์นโยบายและแผนชำนาญการ  | 1 | 1 | 1 | 1 | - | - | - |  |
|  | **งานกฎหมายและคดี** |  |  |  |  |  |  |  |  |
|  | 3.7 นิติกรชำนาญการ  | ๑ | ๑ | ๑ | ๑ | - | - | - |  |
|  | **งานสวัสดิการและพัฒนาสังคม** |  |  |  |  |  |  |  |  |
|  | 3.8 นักพัฒนาชุมชนชำนาญการ  | ๑ | ๑ | ๑ | ๑ | - | - | - |  |
|  | **งานป้องกันและบรรเทาสาธารณภัย** |  |  |  |  |  |  |  |  |
|  | 3.9 จพง.ป้องกันและบรรเทาสาธารณภัยชำนาญงาน  | ๑ | 1 | ๑ | ๑ | - | - | - |  |
| **4** | **กองคลัง** |  |  |  |  |  |  |  |  |
|  | 4.1 ผู้อำนวยการกองคลัง (นักบริหารงานการคลัง ระดับต้น)  | ๑ | 1 | ๑ | ๑ | - | - | - |  |
|  | **งานการเงิน** |  |  |  |  |  |  |  |  |
|  | 4.2 จพง.การเงินและบัญชีปฏิบัติงาน  | ๑ | 1 | ๑ | ๑ | - | - | - |  |
|  |

-12-

|  |  |  |  |  |  |
| --- | --- | --- | --- | --- | --- |
|  | ส่วนราชการ/ตำแหน่ง | กรอบอัตรากำลัง (เดิม) | อัตราตำแหน่งที่คาดว่าจะต้องใช้ในช่วงระยะเวลา ๓ ปีข้างหน้า | เพิ่ม / ลด | หมายเหตุ |
| 2567 | 2568 | 2569 | 2567 | 2568 | 2569 |
|  | **ลูกจ้างประจำ** |  |  |  |  |  |  |  |  |
|  | 4.3 นักวิชาการเงินและบัญชี (ลป)  | 1 | 1 | 1 | 1 | - | - | - | **ว่างให้ยุบ** |
|  | **งานพัฒนาและจัดเก็บรายได้** |  |  |  |  |  |  |  |  |
|  | 4.4 นักวิชาการจัดเก็บรายได้ปฏิบัติการ  | 1 | 1 | 1 | 1 | - | - | - |  |
|  | **งานทะเบียนทรัพย์สินและพัสดุ** |  |  |  |  |  |  |  |  |
|  | 4.5 นักวิชาการพัสดุชำนาญการ  | 1 | 1 | 1 | 1 | - | - | - |  |
| **5** | **กองช่าง** |  |  |  |  |  |  |  |  |
|  | 5.1 ผู้อำนวยการกองช่าง (นักบริหารงานช่างระดับต้น)  | ๑ | 1 | ๑ | 1 | - | - | - |  |
|  | **งานก่อสร้าง** |  |  |  |  |  |  |  |  |
|  | 5.2 นายช่างโยธาชำนาญงาน  | ๑ | 1 | ๑ | ๑ | - | - | - |  |
|  | **พนักงานจ้างตามภารกิจ** |  |  |  |  |  |  |  |  |
|  | 5.3 ผู้ช่วยนายช่างไฟฟ้า | ๑ | 1 | ๑ | ๑ |  - | - | - |  |
|  | **งานออกแบบและควบคุมอาคาร** |  |  |  |  |  |  |  |  |
|  | **-** |  |  |  |  |  |  |  |  |
| **6** | **กองการศึกษา ศาสนาและวัฒนธรรม**  |  |  |  |  |  |  |  |  |
|  | 6.1 ผู้อำนวยการกองการศึกษา ศาสนา และวัฒนธรรม(นักบริหารงานการศึกษา ระดับต้น)  | 1 |  1 | 1 | 1 | - | - | - | **ว่าง** |
|  | **งานบริหารการศึกษา** |  |  |  |  |  |  |  |  |
|  | - |  |  |  |  |  |  |  |  |
|  | **งานส่งเสริมการศึกษา ศาสนาและวัฒนธรรม** |  |  |  |  |  |  |  |  |
|  | 6.2 นักวิชาการศึกษาชำนาญการ  | ๑ | 1 | ๑ | ๑ | - | - | - |  |
|  | **ศูนย์พัฒนาเด็กเล็ก อบต.บ้านแท่น** |  |  |  |  |  |  |  |  |
|  | 6.3 ผู้อำนวยการศูนย์พัฒนาเด็กเล็ก | 1 | 1 | 1 | 1 | +1 |  |  | **ว่าง** |
|  | 6.4 ครู อันดับครู คศ.2  | ๑ | 1 | ๑ | ๑ | - | - | - |  |
|  | **พนักงานจ้างตามภารกิจ** |  |  |  |  |  |  |  |  |
|  | 6.5 ผู้ดูแลเด็ก (ทักษะ) | 1 | 1 | 1 | 1 | - | - | - |  |
|  | **พนักงานจ้างทั่วไป** |  |  |  |  |  |  |  |  |
|  | 6.6 แม่ครัว  | 1 | 1 | 1 | 1 | - | - | - | **ว่าง** |
| **7** | **หน่วยตรวจสอบภายใน** |  |  |  |  |  |  |  |  |
|  | 7.1 นักวิชาการตรวจสอบภายในชำนาญการ  | 1 | 1 | 1 | 1 | - | - | - |  |
|  | **รวมทั้งสิ้น** | **26** | **26** | **26** | **26** |  **+1** |  |  |  |
|  | ผู้ดูแลเด็ก | ๑ | ๑ | ๑ | ๑ | - | - | - |  |

**๑๐. แผนภูมิโครงสร้างการแบ่งส่วนราชการตามแผนอัตรากำลัง ๓ ปี**

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |
| **โครงสร้างส่วนราชการ****องค์การบริหารส่วนตำบลบ้านแท่น** |  |  |  |  |  |  |  |  |  |  |  |  |  |  |  |  |  |

**ปลัด อบต.**

**(นักบริหารงานท้องถิ่น ระดับกลาง)**

**หน่วยตรวจสอบภายใน**

**(นักวิชาการตรวจสอบภายในชำนาญการ)**

**รองปลัด อบต.**

**(นักบริหารงานท้องถิ่น ระดับต้น)**

**กองคลัง**

**ผู้อำนวยการกองคลัง**

 **(นักบริหารงานการคลัง ระดับต้น)**

**กองการศึกษาฯ**

**ผู้อำนวยการกองการศึกษาฯ**

**(นักบริหารงานการศึกษา ระดับต้น)**

**กองช่าง**

**ผู้อำนวยการกองช่าง**

 **(นักบริหารงานช่าง ระดับต้น)**

**สำนักปลัด อบต.**

**หัวหน้าสำนักปลัด อบต.**

**(นักบริหารงานทั่วไป ระดับต้น)**

- งานการเงิน

 - งานพัฒนาและจัดเก็บรายได้

 - งานทะเบียนทรัพย์สินและพัสดุ

- งานก่อสร้าง

- งานออกแบบและควบคุมอาคาร

- งานบริหารการศึกษา

 - งานส่งเสริมการศึกษา

 ศาสนาและวัฒนธรรม

- งานบริหารทั่วไป

 - งานนโยบายและแผน

 - งานกฎหมายและคดี

 - งานสวัสดิการและพัฒนาสังคม

- งานป้องกันและบรรเทาสาธารณภัย

|  |  |  |  |  |  |  |
| --- | --- | --- | --- | --- | --- | --- |
| บริหารท้องถิ่น | อำนวยการท้องถิ่น | ครูและบุคลากรทางการศึกษาที่มีใบประกอบวิชาชีพ | วิชาการ | ทั่วไป | ลูกจ้างประจำ | พนักงานจ้าง |
| สูง | กลาง | ต้น | สูง | กลาง | ต้น | บริหารสถานศึกษา | ครู | ศน. | ชช. | ชพ. | ปก./ชก. | อส. | ปง./ชง. | ผู้เชี่ยวชาญพิเศษ | คุณวุฒิ | ทักษะ | ทั่วไป |
|  |  |  |  |  | 1 |  |  |  |  |  | 4 |  | 2 | 1 |  |  | 1 |  |

**งานป้องกันและบรรเทาสาธารณภัย**

เจ้าพนักงานป้องกันและบรรเทา สาธารณภัยชำนาญงาน

**งานสวัสดิการและพัฒนาสังคม**

นักพัฒนาชุมชนชำนาญการ

**งานบริหารทั่วไป**

นักทรัพยากรบุคคลชำนาญการ

เจ้าพนักงานธุรการชำนาญงาน

เจ้าพนักงานธุรการ (ลป)

พนักงานขับรถยนต์ (ทักษะ)

**งานนโยบายและแผน**

นักวิเคราะห์นโยบายและแผนชำนาญการ

**งานกฎหมายและคดี**

นิติกรชำนาญการ

**โครงสร้างการบริหารงานสำนักงานปลัด**

**องค์การบริหารส่วนตำบล**

 **หัวหน้าสำนักปลัด อบต.**

**(นักบริหารงานทั่วไป ระดับต้น)**

**โครงสร้างการบริหารงานกองคลัง**

**ผู้อำนวยการกองคลัง**

 **(นักบริหารงานการคลัง ระดับต้น)**

**งานการเงิน**

 เจ้าพนักงานการเงินและบัญชีปฏิบัติงาน

 นักวิชาการเงินและบัญชี (ลป)

**งานพัฒนาและจัดเก็บรายได้**

นักวิชาการจัดเก็บรายได้ปฏิบัติการ

**งานทะเบียนทรัพย์สินและพัสดุ**

นักวิชาการพัสดุชำนาญการ

|  |  |  |  |  |  |  |
| --- | --- | --- | --- | --- | --- | --- |
| บริหารท้องถิ่น | อำนวยการท้องถิ่น | ครูและบุคลากรทางการศึกษาที่มีใบประกอบวิชาชีพ | วิชาการ | ทั่วไป | ลูกจ้างประจำ | พนักงานจ้าง |
| สูง | กลาง | ต้น | สูง | กลาง | ต้น | บริหารสถานศึกษา | ครู | ศน. | ชช. | ชพ. | ปก./ชก. | อส. | ปง./ชง. | ผู้เชี่ยวชาญพิเศษ | คุณวุฒิ | ทักษะ | ทั่วไป |
|  |  |  |  |  | 1 |  |  |  |  |  | 2 |  | 1 | 1 |  |  |  |  |

**โครงสร้างการบริหารงานกองช่าง**

**งานออกแบบและควบคุมอาคาร**

 (-)

**งานก่อสร้าง**

 นายช่างโยธาชำนาญงาน

 ผู้ช่วยนายช่างไฟฟ้า

**ผู้อำนวยการกองช่าง**

 **(นักบริหารงานช่าง ระดับต้น)**

|  |  |  |  |  |  |  |
| --- | --- | --- | --- | --- | --- | --- |
| บริหารท้องถิ่น | อำนวยการท้องถิ่น | ครูและบุคลากรทางการศึกษาที่มีใบประกอบวิชาชีพ | วิชาการ | ทั่วไป | ลูกจ้างประจำ | พนักงานจ้าง |
| สูง | กลาง | ต้น | สูง | กลาง | ต้น | บริหารสถานศึกษา | ครู | ศน. | ชช. | ชพ. | ปก./ชก. | อส. | ปง./ชง. | ผู้เชี่ยวชาญพิเศษ | คุณวุฒิ | ทักษะ | ทั่วไป |
|  |  |  |  |  | 1 |  |  |  |  |  |  |  | 1 |  |  |  | 1 |  |

**โครงสร้างการบริหารงานกองการศึกษา ศาสนาและวัฒนธรรม**

**ผู้อำนวยการกองการศึกษาฯ**

**(นักบริหารงานการศึกษา ระดับต้น)**

(**ว่าง)**

**ศูนย์พัฒนาเด็กเล็กอบต.บ้านแท่น**

 -ผู้อำนวยการศูนย์พัฒนาเด็กเล็ก

 -ครู (ครู คศ.2)

 -ผู้ดูแลเด็ก (ทักษะ)

 -แม่ครัว (ว่าง)

**งานส่งเสริมการศึกษา**

 -นักวิชาการศึกษาชำนาญการ

**งานบริหารการศึกษาฯ**

(-)

|  |  |  |  |  |  |  |
| --- | --- | --- | --- | --- | --- | --- |
| บริหารท้องถิ่น | อำนวยการท้องถิ่น | ครูและบุคลากรทางการศึกษาที่มีใบประกอบวิชาชีพ | วิชาการ | ทั่วไป | ลูกจ้างประจำ | พนักงานจ้าง |
| สูง | กลาง | ต้น | สูง | กลาง | ต้น | บริหารสถานศึกษา | ครู | ศน. | ชช. | ชพ. | ปก./ชก. | อส. | ปง./ชง. | ผู้เชี่ยวชาญพิเศษ | คุณวุฒิ | ทักษะ | ทั่วไป |
|  |  |  |  |  | 1 | 1 | 1 |  |  |  | 1 |  |  |  |  |  | 1 | 1 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **โครงสร้างการบริหารงานหน่วยตรวจสอบ****ปลัดองค์การบริหารส่วนตำบล****(นักบริหารงานท้องถิ่น ระดับกลาง)****หน่วยตรวจสอบภายใน****งานตรวจสอบภายใน**นักวิชาการตรวจสอบภายในชำนาญการ

|  |  |  |  |  |  |  |
| --- | --- | --- | --- | --- | --- | --- |
| บริหารท้องถิ่น | อำนวยการท้องถิ่น | ครูและบุคลากรทางการศึกษาที่มีใบประกอบวิชาชีพ | วิชาการ | ทั่วไป | ลูกจ้างประจำ | พนักงานจ้าง |
| สูง | กลาง | ต้น | สูง | กลาง | ต้น | บริหารสถานศึกษา | ครู | ศน. | ชช.  | ชพ. | ปก./ชก. | อส. | ปง./ชง. | ผู้เชี่ยวชาญพิเศษ | คุณวุฒิ | ทักษะ | ทั่วไป |
|  |  |  |  |  |  |  |  |  |  |  | 1 |  |  |  |  |  |  |  |

 |

-24-

**๑๒. แนวทางการพัฒนาพนักงานส่วนตำบลและลูกจ้างประจำ**

 เพื่อให้การพัฒนาพนักงานส่วนตำบลองค์การบริหารส่วนตำบลบ้านแท่น เป็นไปอย่างมีประสิทธิภาพ โดยมีวัตถุประสงค์เพื่อเพิ่มพูนความรู้ ทักษะ ทัศนคติที่ดี มีคุณธรรมและจริยธรรม อันจะทำให้การปฏิบัติหน้าที่ของพนักงานส่วนตำบลองค์การบริหารส่วนตำบลบ้านแท่น เป็นไปอย่างมีประสิทธิภาพ โดยพนักงานส่วนตำบลทุกตำแหน่ง ทุกคนได้มีโอกาสได้รับการพัฒนาภายในช่วงระยะเวลา ๓ ปี ตามแผนอัตรากำลังองค์การบริหารส่วนตำบลบ้านแท่น ได้จัดทำแผนแม่บทในการพัฒนาพนักงานส่วนตำบล ประกอบการจัดทำแผนอัตรากำลัง ๓ ปี โดยคำนึงถึงวัตถุประสงค์ เป้าหมาย ฐานะทางการคลังและประโยชน์ที่ประชาชนจะได้รับ โดยจัดให้มี

๑. จัดประชุมพนักงานส่วนตำบลอย่างน้อยเดือนละ ๑ ครั้ง

 ๒. จัดฝึกอบรมพนักงานส่วนตำบลให้มีความรู้ความสามารถในหน้าที่อย่างน้อยปีละ ๑ ครั้ง

๓. จัดส่งพนักงานส่วนตำบลเข้ารับการฝึกอบรมตามโครงการและหลักสูตรต่าง ๆ ที่หน่วยงาน ของรัฐและเอกชนจัดทำตามฐานะทางการคลังและความเหมาะสมกับระยะเวลา

 ๔. จัดส่งพนักงานส่วนตำบลเข้าศึกษาดูงานตามที่หน่วยงานของรัฐหรือเอกชน ดำเนินการตามฐานะทางการคลัง

 ๕. จัดประชุมเชิงปฏิบัติการร่วมกับศูนย์ประสานแผนองค์การบริหารส่วนตำบล อำเภอชนบท คณะกรรมการพนักงานส่วนตำบลจังหวัดขอนแก่นเพื่อพัฒนาทักษะ วิธีการปฏิบัติงานให้สำเร็จลุล่วงสำเร็จตามวัตถุประสงค์

 ๖. ส่งเสริมแนะนำให้พนักงานส่วนตำบลได้ศึกษาเพิ่มเติมในสาขาวิชาที่ตนเองปฏิบัติหน้าที่กับสถาบันการศึกษาภายในจังหวัดและนอกจังหวัด เป็นต้นว่า มหาวิทยาลัยขอนแก่น มหาวิทยาลัยมหาสารคาม มหาวิทยาลัยรามคำแหง มหาวิทยาลัยสุโขทัยธรรมาธิราช ฯลฯ

 โดยให้พนักงานส่วนตำบล ทุกคน ทุกตำแหน่งได้มีโอกาสที่จะได้รับการพัฒนาภายในช่วงระยะเวลาตามแผนอัตรากำลัง ๓ ปี ทั้งนี้ วิธีการพัฒนาอาจใช้วิธีการใดวิธีการหนึ่ง หรือหลายวิธีก็ได้ เช่น การปฐมนิเทศ การฝึกอบรม การศึกษาหรือดูงาน การประชุมเชิงปฏิบัติการ ฯลฯ ประกอบในการพัฒนาพนักงานส่วนตำบล เพื่อให้งานเป็นไปอย่างมีประสิทธิภาพและประสิทธิผล บังเกิดผลดีต่อประชาชนและท้องถิ่นต่อไป

-25-

**๑๓. ประกาศคุณธรรม จริยธรรมของข้าราชการหรือพนักงานส่วนท้องถิ่น**

 เพื่อให้พนักงานส่วนตำบลองค์การบริหารส่วนตำบลบ้านแท่น ยึดเป็นแนวทางการปฏิบัติงาน พนักงานส่วนตำบลองค์การบริหารส่วนตำบลบ้านแท่น จึงต้องยึดจริยธรรม ดังนี้

 ๑. พนักงานส่วนตำบลองค์การบริหารส่วนตำบลบ้านแท่น จะพึงปฏิบัติหน้าที่ราชการด้วยความซื่อสัตย์ สุจริต และเที่ยงธรรม

๒. พนักงานส่วนตำบลองค์การบริหารส่วนตำบลบ้านแท่น จะพึงปฏิบัติหน้าที่ราชการจะปฏิบัติหน้าที่ราชการด้วยความอุตสาหะ เอาใจใส่ ระมัดระวังรักษาประโยชน์ของทางราชการอย่างเต็มกำลังความสามารถ

 ๓. พนักงานส่วนตำบลองค์การบริหารส่วนตำบลบ้านแท่น จะพึงปฏิบัติหน้าที่ราชการด้วยความรอบครอบ รวดเร็ว ขยันหมั่นเพียร ต่อผู้ร่วมงานด้วยความสุภาพเรียบร้อยรักษาความสามัคคี และไม่กระทำการอย่างใดที่เป็นการกลั่นแกล้งกัน

 ๔. พนักงานส่วนตำบลองค์กาบริหารส่วนตำบลบ้านแท่น จะพึงปฏิบัติหน้าที่ราชการ โดยคำนึงถึงประโยชน์ของราชการและให้บริการประชาชนอย่างเสมอภาค จะพึงต้อนรับให้ความสะดวก ให้ความเป็นธรรม และให้การสงเคราะห์ แก่ประชาชนผู้มาติดต่อราชการเกี่ยวกับหน้าที่ของตน โดยไม่ชักช้า และด้วยความสุภาพเรียบร้อย ไม่ดูหมิ่นเหยียดหยาม กดขี่หรือข่มเหงประชาชนผู้มาติดต่อราชการ

 **ภาคผนวก**

|  |
| --- |
|  |
|  |  |  |
|  |  |  |  |  |  |  |
|  |  |  |  |  |  |  |